《春台晴望》
唐代·郑蕡

追赏层台迥，登临四望频。熙熙山雨霁，处处柳条新。

草长秦城夕，花明汉苑春。晴林翻去鸟，紫陌阅行人。

旅客风尘厌，山家梦寐亲。迁莺思出谷，鶱翥待芳辰。

作者简介：郑蕡，郑鲁子。生卒年不详。郡望荥阳(今属河南)。懿宗咸通三年(862)登进士第，后不知所终。事迹见《新唐书·宰相世系表五上》。《全唐诗》存诗2首。